
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					


U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom ZARA REKLAME j.d.o.o. za grafički dizajn i tisak, Zadar, Grgura Budislavića 99, OIB:88175060645, dana 12. srpnja 2017.,

r i j e š i o  j e

I.	Obustavlja se stečajni postupak nad dužnikom ZARA REKLAME j.d.o.o. za grafički dizajn i tisak, Zadar, Grgura Budislavića 99, OIB:88175060645.

II.	Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika ZARA REKLAME j.d.o.o. za grafički dizajn i tisak, Zadar, Grgura Budislavića 99, OIB:88175060645.


Obrazloženje

Nad uvodno označenom pravnom osobom Financijska agencija (nadalje FINA), RC Split, Podružnica Zadar, dana 7. ožujka 2017. Trgovačkom sudu u Zadru, podnijela je prijedlog za otvaranje stečajnog postupka. 
Prijedlog je podnesen temeljem čl. 110. st. 1. Stečajnog zakona (Narodne novine broj 71/15; dalje SZ) jer je dužnik na dan 3. ožujka 2017. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 77.135,37 kn. 
Trgovački sud u Zadru je rješenjem posl. br. 2 St-86/17-4 od 31. ožujka 2017.   pokrenuo prethodni postupak za otvaranje stečajnog postupka u odnosu na predmetnog dužnika.  
Financijska agencija je 26. ožujka 2017. Sudu dostavila potvrdu o blokadi računa i novčanih sredstava ovršenika tj. dužnika ZARA REKLAME j.d.o.o. za grafički dizajn i tisak, Zadar, OIB:88175060645, iz koje proizlazi da na dan izdavanja potvrde 26. lipnja 2017.  nepodmirene obveze u Očevidniku redoslijeda osnove za plaćanje istoga iznose 0,00 kn. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Kako je temeljem potvrde FINA-e o blokadi računa i novčanih sredstava ovršenika od 26. lipnja 2017. Sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja pod točkom I. 
Nadalje, Financijskoj agenciji naloženo je, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 1. Stečajnog zakona sa računa uvodno označenog dužnika.

U Zadru 12. srpnja 2017.    

						       Sutkinja
						                                        Ana Markač


UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


Dostaviti: 
· FINA-i, i nakon pravomoćnosti radi postupanja po točki II. izreke rješenja
· dužniku 
· e-Oglasnu ploču sudova
· u spis




